पाएं अपने शहर की ताज़ा ख़बरें और फ्री ई-पेपरडाउनलोड करें
गर्वनेमेंट मेडिकल कॉलेज अस्पताल के आइसोलेशन वार्ड में 5 कोरोना संक्रमितों ने दम तोड़ दिया। 24 घंटे के अंदर 446 लोग पॉजिटिव हुए है। वर्तमान समय में जीएमसीएच का आइसोलेशन वार्ड फूल गया है। जीएमसीएच के आइसोलेशन वार्ड में इलाज के दौरान जिन लोगों की मौत हुई है, उसमें बेतिया निवासी 50 वर्षीय शोभा सिन्हा, ताजपुर भंगहा निवासी 33 वर्षीय विशाल मान सिंह, लौरिया थाना के बरवां निवासी 55वर्षीय उमावती देवी, पूर्वी चंपारण जिले के हरसिद्धि निवासी 30 वर्षीय रेशमा खातून व पहाड़पुर निवासी 55 वर्षीय महेश्वर प्रसाद शामिल है। जीएमसीएच के अधीक्षक डॉ प्रमोद कुमार तिवारी ने बताया कि जिन लोगों की मौत हुई है, सभी का आइसोलेशन वार्ड में इलाज चल रहा था। सभी का ऑक्सीजन लेबल कम था व उन्हें ऑक्सीजन पर रखा गया था। वहीं, सीएस डॉ. अरुण कुमार सिन्हा ने बताया कि 635 लोग कोरोना से जंग जीतकर स्वस्थ हुए है। रिकवरी रेट 70 फीसदी है। एहतियातन 153 कंटेनमेंट जोन बनाया गया है।
3 हजार से अधिक लाेगाें की राेज हो रही जांच : डीएम कुंदन कुमार ने बताया कि रोज तीन हजार से ज्यादा लोगों की जांच हाे रही है। जिसमें शुक्रवार को 446 लोगों का रिपोर्ट पॉजिटिव आया है। जिन लोगों का रिपोर्ट पॉजिटिव आया है, उनको होम आइसोलेशन में रखा गया है। मेडिकल किट उपलब्ध करा दी गई। मेडिकल टीम को निगरानी करने का निर्देश दिया गया है। टेली कांफ्रेंसिंग के माध्यम से सभी पॉजिटिव मरीजों की प्रतिदिन रिपोर्ट भी ली जाती है।
लॉकडाउन का उल्लंघन करने पर 3 बाइक जब्त
थाना क्षेत्र के पारस पकड़ी, सरिसवा आदि जगहों पर प्रखंड विकास पदाधिकारी बैजू कुमार मिश्रा एवं डीएसपी अमित कुमार एवं इंस्पेक्टर अशोक कुमार द्वारा लॉकडाउन का उल्लंघन करने के मामले में छापेमारी की गई। जिसमें तीन बाइक पुलिस ने जब्त की है। इस संदर्भ में प्रशिक्षु डीएसपी अमित कुमार ने बताया कि उन्हें लगातार सरिसवा बाजार से फोन आ रही है कि वहां पर व्यवसायियों द्वारा लॉकडाउन का उल्लंघन कर दुकान चलाया जा रहा है। जिसपर कार्रवाई हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn